
Riječ „el-istivau“ (uspeće, uzdignuće) se u Kur’ani Kerimu spominje na sedam mjesta. Šta znači riječ „el-istivau“ u arapskom jeziku?


* 
* 
* 
* 
* 
* 
* 

 
Šta znači riječ el-istivau u arapskom jeziku?

Riječ „el-istivau“ ima nekoliko značenja:  

1- Nekada uz ovu riječ ne dolazi nikakav prijedlog, pa tada ona ima općenito ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** i znači kompletnost, potpunost, zrelost, kao što je slučaj u ajetu:  

﴿ وَلَمَّا بَلَغَ أَشُدَّهُ وَاسْتَوَى آتَيْنَاهُ حُكْمًا وَعِلْمًا ﴾  

“I kad se on spasa snagom i stasa, dadosmo mu mudrost i ***[znanje](https://pitajucene.com/search/znanj/questions/ "Pretraži pitanja o znanju")***; …” (Al-Qasas, 14)  

2- Nekada poslije ove riječi dolazi harf „vav“, i u tom slučaju znači jednakost, istovjetnost. Kao kada kažemo: „Istevel-ma’u vel-‘atebetu“, (Voda je dostigla nivo praga, tj. izjednačila se s njim).  

3- Nekada poslije ove riječi dolazi prijedlog „ila“ (k, ka), te u takvoj situaciji poprima značenje namjere, kao što je slučaj u ajetu: ثُمَّ اسْتَوَى إِلَى السَّمَاء “zatim se nebeskim visinama uputio….” (Fussilat, 11)  

4- Nekada poslije ove riječi dolazi prijedlog „’ala“ (na, nad, iznad), te u takvoj situaciji poprima značenje uzdignuća ili uspeća iznad nečega, kao što je slučaj u ajetu: الرَّحْمَنُ عَلَى الْعَرْشِ اسْتَوَى “Svemilosni, Koji se nad Aršom uzvisio”. (Ta Ha, 5)


Neki učenjaci smatraju da riječ „el-istivau“ kada poslije nje dođe prijedlog „ila“ ima isto značenje kao i onda kada poslije nje dođe prijedlog „’ala“, tj. u oba slučaja znači uzdignuće iznad, uspeće iznad.


Iz fetvi i predavanja šejha Muhammeda ibn Saliha el-Usejmina


